আমার বিদ্যালয় (পূর্ব পয়ড়াডাঙ্গা সরকারি প্রাথমিক বিদ্যালয়, নাগেশ্বরী, কুড়িগ্রাম।) ‘র শিক্ষকগণের শিক্ষক বাতায়নের সদস্য অন্তর্ভুক্তিকরণ শতভাগ সম্পন্ন করতে সক্ষম হয়েছি। স্কুলটি কুড়িগ্রাম জেলার নাগেশ্বরী উপজেলাধীন নাগেশ্বরী পৌরসভার মধ্যে অবস্থিত। পৌরসভায় অবস্থিত হলেও ভৌগোলিক কারণে পিছিয়ে পড়া স্কুলগুলোর মধ্যে একটি। এলাকার মানুষও তেমন সচেতন নয়। শিক্ষার ব্যাপারে বেশ উদাসীন। আমি ২০১৬ সালে স্কুলটিতে যোগদান করার পর প্রধান শিক্ষক ও অন্যান্য সহকারী শিক্ষকদের সাথে আলোচনা করে স্কুলটির লেখাপড়ার পরিবেশ ও শিক্ষার্থীদের বিদ্যালয়মুখী করার নিরন্তর প্রচেষ্টা চালিয়ে যাচ্ছি। মা সমাবেশ ও ম্যানেজিং কমিটির সাথে আলোচনার মাধ্যমে শিক্ষার্থীদের শিক্ষার প্রয়োজনীয়তা সম্পর্কে সচেতন করতে সক্ষম হয়েছি এবং শিক্ষার্থীদের মাঝে প্রায় শতভাগ স্কুল ইউনিফর্ম বাস্তবায়ন করেছি। ২০১৮ সালে ’আইসিটি ইন এডুকেশন’ প্রশিক্ষণ গ্রহণ করার পর থেকে বিদ্যালয়ের যাবতীয় অনলাইনভিত্তিক কাজ নিজে সমপন্ন করছি। আশা করছি সকলের সম্মিলিত প্রচেষ্টায় এবং কর্তৃপক্ষের সার্বিক সহযোগিতায় অত্র বিদ্যালয়ে ডিজিটাল ক্লাস নিয়মিতকরণ করতে পারবো ইনশা আল্লাহ।

মো: হোসেন আলী

সহকারী শিক্ষক

পূর্ব পয়ড়াডাঙ্গা সরকারি প্রাথমিক বিদ্যালয়

নাগেশ্বরী, কুড়িগ্রাম।